Too Good at Goodbyes

Too Good at Goodbyes (בעברית: טוב מדי בפרידות) הוא שיר של סם סמית'. השיר נכתב על ידי ג'יימס נפיאר, טור הרמנסן, מיקל אריסקן וסמית', והופק על ידי נאפס, סטיב פיצמוריס וסטארגייט. הוא יצא לאור ב-8 בספטמבר 2017 באמצעות קפיטול רקורדס, כסינגל המוביל מתוך אלבום האולפן השני של סמית', The Thrill of It All.

השיר הגיע למקום הראשון במצעד הסינגלים הבריטי ולמקום הרביעי במצעד הבילבורד הוט 100.

רקע והוצאה
ב-31 באוגוסט 2017, הוכרז על ידי סמית' כי מוזיקה חדשה עתידה לצאת ברשתות החברתיות. ב-1 בספטמבר, ספוטיפיי מיקמו שלטי חוצות בניו יורק, לוס אנג'לס ולונדון על מנת להכריז על תאריך צאתה של המוזיקה החדשה של סמית'. השיר יצא להורדה דיגיטלית ושירותי הזרמת המוזיקה ב-8 בספטמבר.

וידאו קליפ
האודיו הרשמי של השיר פורסם על ידי סמית' בחשבונות היוטיוב וה-Vevo שלו ב-8 בספטמבר 2017. האודיו נמחק מאוחר יותר כשפורסם הווידאו קליפ הרשמי של השיר ב-18 בספטמבר 2017. הוא צולם בניוקאסל על הטיין. ב-29 בספטמבר 2017, סמית' פרסם וידאו של ביצוע השיר בהאקני. נכון לנובמבר 2022, לקליפ למעלה מ-1.3 מיליארד צפיות.

הצלחה מסחרית
"Too Good at Goodbyes" הגיע לצמרת מצעד הסינגלים הבריטי ב-15 בספטמבר 2017, בשבוע שהסתיים ב-21 בספטמבר 2017, עם 33,000 יחידות ו-4.4 מיליון הזרמות, מה שהדיח את "Look What You Made Me Do" של טיילור סוויפט מצמרת המצעד והעניק לסמית' את הסינגל השישי במצעד. הוא נשאר בצמרת המצעד למשך שלושה שבועות רצופים והפך לריצה הארוכה ביותר של סמית' במקום הראשון במצעד. הוא נכנס גם למקום הראשון באוסטרליה וניו זילנד. זה השיר הראשון של סמית' שהגיע למקום הראשון באוסטרליה.

בארצות הברית, השיר נכנס למקום החמישי במצעד הבילבורד הוט 100 ב-30 בספטמבר 2017, עם 90,000 יחידות ו-20.8 מיליון הזרמות, ובכך נכנס גם לצמרת מצעד השירים הדיגיטליים וכן קיבל קהל של 35 מיליון בשידורי רדיו אירפליי. זוהי אף הופעת הבכורה הגבוהה ביותר של סמית' בארצות הברית והשיר השני בצמרת מצעד השירים הדיגיטליים לאחר "Stay with Me" ב-2014. השיר טיפס מאוחר יותר למקום הרביעי ב-25 בנובמבר, לאחר צאתו של The Thrill of It All. בנובמבר 2017, השיר זכה בתואר הפלטינה של איגוד תעשיית ההקלטות האמריקאי, על מיליון יחידות שנמכרו.

מיקומי שיא

נתוני מכירות

קישורים חיצוניים

הערות שוליים 

שירי 2017
סינגלים מ-2017
שירי סם סמית'
שירים באנגלית
שירים שנכתבו על ידי טור אריק הרמנסן
שירים שנכתבו על ידי מיקל סטורלר אריקסן
שירים שנכתבו על ידי סם סמית'
בלדות פופ
שירי לפידים
סינגלים שהגיעו למקום הראשון במלזיה
סינגלים שהגיעו למקום הראשון במצעד הסינגלים האוסטרלי
סינגלים שהגיעו למקום הראשון במצעד הסינגלים הבריטי
סינגלים שהגיעו למקום הראשון במצעד הסינגלים הסקוטי
שירי פלטינה משולשת בממלכה המאוחדת
שירי פלטינה מרובעת ומעלה בארצות הברית
שירי פלטינה מחומשת ומעלה באוסטרליה
שירי יהלום בברזיל
סינגלים בהוצאת קפיטול רקורדס